ලෝක කාලගුණ විද්‍යා සංවිධානය විසින් සකසා තිබෙන වාර්තාවකට අනුව 2015 සිට 2019 දක්වා වසර හතරක කාලය ලෝක ඉතිහාසයේ වැඩිම උෂ්ණත්වයක් වාර්තා වූ කාල පරාසය ලෙස හැඳින්වේ. 2011-2015 අතර පැවති උෂ්ණත්වයට වඩා සෙල්සියස් අංශක 0.2 ඉහළ යාමක් මෙම වසර හතර තුළ පෙන්නුම් කරයි. 2018 දී ලෝක කාබන් ඩයොක්සයිඩ් මිලියනයකට කොටස් 407.8ක් වාර්තා වී තිබුණේ 2017ට වඩා මිලියනයකට කොටස් 2.2ක වැඩිවීමක් පෙන්නුම් කරමිනි. මේ වසර වෙන විට එම අගය මිලියනයකට කොටස් 410 ක් හෝ ඊට වැඩි වෙන බවට අනතුරු ඇඟවේ. නාසා හි කාලගුණ විද්‍යාඥවරියක වන සින්තියා රොසෙන්වීග් විසින් එක්සත් ජාතීන්ගේ සැසිවාරයකදී ඉදිරිපත් කරන ලද ඉහත තොරතුරු අඩංගු වාර්තාවට අනුව මීට පෙර වායුගෝලයේ කාබන් ඩයොක්සයිඩ් මිලියනයකට කොටස් 400 ක් අඩංගු වූ අවසාන අවස්ථාව නම් මීට වසර මිලියන 3 - 5 කට පෙර අවධියයි. එකල උත්තර ධ්‍රැවය හා දක්ෂිණ ධ්‍රැවය යන ස්ථාන දෙකෙහිම අයිස් වැස්ම දියවෙමින් පැවති අතර මුහුදු මට්ටමද මිටර් 10 - 20 දක්වා ඉහළ නැග තිබිණි.
2011-2015 අතර පැවති උෂ්ණත්වයට වඩා කීයක ඉහළ යාමක් මෙම වසර තුළ ඇත්ද?
සෙල්සියස් අංශක 0.2